b'\n_START_ARTICLE_\nMaire Tolonen\n_START_PARAGRAPH_\nMaire Margareta Tolonen (o.s. Virtanen, 1919 Helsinki \xe2\x80\x93 19. huhtikuuta 1985 Helsinki) oli suomalainen toimittaja, pakinoitsija, sarjakuvantekij\xc3\xa4 ja lastenkirjailija. H\xc3\xa4net tunnettiin 35 vuoden ajan Uuden Suomen pakinoitsijanimimerkki Siprana._NEWLINE_Maire Tolonen opiskeli Taideakatemian koulussa ja Helsingin yliopistossa ja sai toimittajan paikan Uudesta Suomesta. H\xc3\xa4n tuli tunnetuksi vuosina 1947\xe2\x80\x931982 nimimerkill\xc3\xa4 Sipra kirjoittamistaan perheaiheisista pakinoista, joita julkaistiin my\xc3\xb6s kokoelmana Ruokakunnan p\xc3\xa4\xc3\xa4mies ja h\xc3\xa4nen verovuotensa (Otava 1966).  H\xc3\xa4n my\xc3\xb6s kuvitti lehtipakinansa itse signeerauksella M.T._NEWLINE_Maire Tolonen kirjoitti ja kuvitti kaksi lastenkirjaa, Viisi veitikkaa\xc2\xa0: iloisen sisarparven seikkailuja (V\xc3\xa4est\xc3\xb6liitto 1945) sek\xc3\xa4 Mari ja Kari (1954), joka perustui Tolosen Lasten maailma -lehteen tekemiin sarjakuviin.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMaire Tolonen oli naimisissa Suomen Matkailijayhdistyksen toimitusjohtajan Jorma Tolosen kanssa. Heid\xc3\xa4n nelj\xc3\xa4st\xc3\xa4 lapsestaan nuorin on muusikko Jukka Tolonen.'